Thelo nie gou Luiperds se grootbaas
Thelo Wakefield is nie ’n kandidaat om André May as president van die Luiperds Rugbyunie (LRU) op te volg nie.
Tencent se beleggings in groener weivelde en die opskorting van sy lisensies vir nuwe speletjies in China het sy wins in die vierde kwartaal tot einde Desember met ’n massiewe 32% laat daal. Eksklusief! Bobby en Lika is partytjie-Lieflinge
JY LEES NOU Eksklusief! Bobby en Lika is partytjie-Lieflinge
Ons klink ’n glasie op die eerste Afrikaanse musiekfliek in 30 jaar, Liefling, die movie. Lika Berning (Liefling) en Bobby van Jaarsveld, (Jan) wys die nuutste partytjiemodes.
Hy is die blonde hartebreker, sy die donker skoonheid. En tussen hulle is 'n energie wat beloof om die silwerdoek te laat vlam vat. Dis die nuwe fliek, Liefling, die movie, se twee sterre. Bobby van Jaarsveld is die student, Jan Ferreira, wat halsoorkop verlief raak op Liefling Marais, die wiskundeprof se dogter (gespeel deur Lika Berning).
Liefling is die eerste Afrikaanse musiekfliek sedert Sing vir die Harlekyn 30 jaar gelede, waarin Sonja Herholdt die ster was. Nou speel Sonja Liefling se ma, Linda! "Ek het vir die vervaardigers gesê hulle skryf my net nie as 'n ou ma nie. Ek wil hip wees," vertel dié liefling-sangeres wat vanjaar twee keer vereer is vir haar lewenslange bydrae tot Afrikaanse musiek.
Te midde van die opgewondenheid het Bobby en Lika tyd afgeknyp om weer toneel te speel - dié keer om partytjieklere vir die feestyd te wys in SARIE se mode-fotosessie. Agter die skerms is Bobby teruggetrokke en Lika spontaan. Hy antwoord vrae kort en kragtig met 'n skaam glimlag; Lika staan op en demonstreer hoe sy met haar sangoudisie vir Liefling na die vloer gestaar en "Somewhere Over the Rainbow" gesing het.
As Bobby nie voor ons kameras is nie, knip hy 'n uiltjie op die bank in die aantrekkamer, tokkel op die klavier in die voorportaal of stap in die tuin rond. "Ek is 'n stillerige ou. Ek praat nie sommer met vreemdes nie. Sommige mense het al gedink ek is wintie omdat ek nie maklik meng nie, maar ek is net skaam," sê hy.
"Kyk na hom, hoe kan jy nie van hom hou nie?" terg Lika. "Tydens die verfilming van die fliek het hy uit sy dop gekruip. Hy is 'n natuurlike akteur." Ná twee dramaklasse by die veteraan-aktrise Bru¨milda van Rensburg was Bobby reg om toneel te speel.
"Ek is dankbaar vir die rol, veral omdat ek nie 'n akteur is nie. Aanvanklik was dit ongemaklik. Dit was moeilik om uit my gemaksone te kom, maar die ander akteurs het my baie gehelp." Hy vertel hoe Lika, toe hulle met die verfilming begin het, vir hom'n drukkie gegee het. "Ek het toe besef hierdie girl is chilled. Dit gaan lekker wees om saam met haar te werk."
Vir Lika is Liefling 'n "hartsprojek". "Daar is nie een mens wat aan Liefling gewerk het wat nie dieselfde voel nie." Maar nou is dit eers weer tyd om te werk. Lika se grimering en hare word opgeknap terwyl Bobby agter die klavier sit en sku in die kamera kyk vir sy eerste foto...
Kyk dié video, Steve en Patrizio Buanne neem die lief Liefling saam op: